Palazzolo Acreide

Palazzolo Acreide (Palazzolu o Palazzolu Creidi an sicilian) a l'é un comun dla Sicilia ëd 9.040 abitant, an provincia ëd Siracusa.

As pògia ai Mont Ibleo, ant l'àuta val ëd l'Anapo.

 Stòria 
Dël 664 aGC Siracusa, mnand na polìtica agressiva d'espansion colonial an sl'ìsola, a l'ha fondà soa prima sot-colònia, Akrai.
Ël grop dë stra ch'a rivava a la neuva sità a l'avìa na granda amportansa stratégica për la comunicassion ëstradal antra Siracusa e le sità greche dla riva meridional.
Jë sgav archeològich a l'han dëscoatà ël teatro grech dël III sécol aGC, bin goernà, ëd dimension modeste; a podìa conten-e 600 ëspetador.

Sota ij roman, Akrai a l'é vnùit civitas stipendiaria, seghitand a prosperé mersì a sò drù teritòri agrìcol.

Crasà da j'àrabo, a l'é stàit arconquistà an época norman-a e arcostuì.
A son ij norman ch'a l'han ciamalo Palazzolo.

Vastà séghit al taramòt dël 1693, soa nos dël di d'ancheuj a l'é stàita tirà su dël sécol ch'a fa XVIII.

 Leu d'anteresse 
 Cese 
La cesa ëd San Pàul
La cesa ëd San Sebastian
La cesa dl'Imacolà

 Musé 
Ca musé d'Antonino Uccello

 Aministrassion 
Ël sìndich a l'é Carlo Scibetta (dal 16/06/2008).

 Anliure esterne 
 Sit istitussional